

**HIRDETMÉNY**

**Felvétel mezőgazdasági mérnök**

**duális alapképzési programra**

Gyakorlati képzőhely: **Bükk-Térségi LEADER Egyesület, korábban BÜKK – MAK LEADER Nonprofit Kft.**

A munkavégzés telephelye: 3554 Bükkaranyos, Nagy- ferenczi tanya, mint a Bükk – Térségi LEADER Közösség Munkaszervezeti Központja és területe.

A Bükk-Miskolc Térségi LEADER Vidékfejlesztési Közösségünk Munkaszervezeti Központja a Nagy - ferenczi tanya, amelyen több mikro- és kisvállalkozás 2001 óta fejleszti és végzi agrár-, élelmiszeripari, vidékfejlesztési energetikai kisüzemi tevékenységét. A 42 Miskolc környéki települést, közel 80 ezer főt tömörítő LEADER vidékfejlesztési közösségünk ezek alapján tervezte meg és hajtotta végre sikeresen - 2008 –2014 között - a Helyi Fejlesztési Stratégiáját. Ezt a munkát folytatjuk 2015 – 2020 között. Várunk minden jelentkezőt, aki a megszerzendő mezőgazdasági alaptudását ki akarja egészíteni a XXI. században zajló III. Ipari Forradalomhoz kapcsolódó megújuló energiaforrások hasznosításának ismereteivel.

Az agrárenergetikai kisüzemeink 225 kWp kapacitású szélerőműje, az 50 kWp kapacitású elektromos jármű villámtöltő állomása, az 5,0kWp kapacitású napkövetős naperőműve, 64 m2 –es napparabolája jelentősen hozzájárult a 65 hektár gyenge minőségű talajon folytatott külterjes állattartásunk, gyepgazdálkodásunk, halnevelésünk, és bogyós gyümölcstermesztésünk és feldolgozásunk eredményességéhez.

Az ország első agrárenergetikai kisüzemeinek munkáját a Debreceni Egyetem Mezőgazdaság-, Élelmiszertudományi és Környezetgazdálkodási Kara (DE MÉK) Kihelyezett Megújuló Energia Forrás Tanszék címmel, a Magyar Tudományos Akadémia Energiatudományi Központja (MTA EK) pedig Kihelyezett Laboratóriumi címmel honorálta.

*Bővebb információ:* [*http://www.bukkleader.hu*](http://www.bukkleader.hu)*.* Telefonos elérhetőség:30-249-77-17

Jelentkezni a bukkleader@bukkleader.hue-mail címen lehet, amelyhez rövid életrajzot és motivációs leveletkérünk mellékelni.

**Jelentkezési határidő: 2016. április 15.**

Kapcsolattartó és a Képzőhely Vezetője:

Dr. Nagy József PhD, címzetes egyetemi docens, okleveles agrármérnök, növényvédelmi és vadgazdálkodási szaktanácsadó, vidékfejlesztési szakértő,

DE MÉK Kihelyezett Megújuló Energia Forrás Tanszékének vezetője,

MTA EK Kihelyezett Laboratórium vezetője,

Aktív mezőgazdasági és energetikai kistermelő.

Amit szakmai gyakorlóhelyként nyújtunk:

|  |  |
| --- | --- |
| Elméleti tárgykör | Szakmai gyakorlatszerzés vállalati környezetben |
| Mezőgazdasági alapismeretek: | A kezdő vagy működő mezőgazdasági és energiatermelő vállalkozás tevékenységeinek megtervezése, kivitelezése, finanszírozása, értékesítése. A gazdálkodó anyag - és energiatermelési folyamatainakelemzése, értékelése a „Zöldítés”, „Kölcsönös Megfeleltetés” az EU 20-20-20 direktíváknak megfelelően. |
| Talajtani ismeretek: | A talajtípusok, a talajtulajdonságok összefüggései a növénytermesztési technológiával és az agrárenergetikai hasznosítással a mezőgazdasági termelésben. |
| Földműveléstan és területfejlesztés: | A mezőgazdasági termelő táblaszintű anyag- és energiatermelési tervezése. Lehetőségek az eltérő talajadottságú területek fenntartható mezőgazdasági és energetikai hasznosításában. |
| Agroökológia: | Különböző agroökológiai adottságokkal rendelkező területek mezőgazdasági és agrárenergetikaihasznosítása. Amezőgazdálkodás eredményeinek optimalizálása a megújuló energiaforrások –a Nap, a szél, a víz, a biomassza és a föld- és lég hő energetikai hasznosításának függvényében.  |
| Takarmányozástan: | A külterjes állattartás és tenyésztés takarmányozási megoldásainak és a takarmánytartósítási módszereinek a gyakorlata az agrárenergetikai üzemben. |
| Állattenyésztéstan: | Az agrárenergetikai kisüzem állattenyésztési lehetőségei. A megújuló energiaforrások hasznosítása az állattenyésztésben. A külterjes állattenyésztés és értékesítés tervezése, gyakorlata, dokumentálása, jelentések, statisztikák készítése az agrárenergetikai kisüzemben. |
| Erdő- és vadgazdálkodás: | A vadgazdálkodás gyakorlati kérdéseinek megismerése a gazda oldaláról.A vadkárelleni védekezés, a vadkárok felismerése, jelzése, felmérése, becslése, dokumentálása, a jegyzőkönyv készítése, a bíróság gyakorlata. |
| Növénytermesztéstan: | Az agrárenergetikaiüzem növénytermesztési gyakorlata. A költségek csökkentése, a bevételek növelése a növénytermesztésben a megújuló energiaforrások hasznosításával. A növénytermesztés és értékesítés tervezése, gyakorlata, dokumentálása, jelentések, statisztikák készítése.  |
| Növényvédelem: | A mezőgazdasági termelő növényvédelmi és növény táplálási feladatai a gyakorlatban.A növénytermesztés okszerű, költségtakarékos növényvédelmének, növénytáplálásának tervezése, kivitelezése, értékelése az agrárenergetikai kisüzemben. |
| Kertészet: | Különböző zöldség-, gyümölcs-, gyógynövény és vadon termő bogyósgyümölcs fajok termesztésének gyakorlata, az aktuális munkák végzése, szervezése az agrárenergetikai kisüzemben. Az kertészet és az értékesítés tervezése, gyakorlata, dokumentálása, jelentések, statisztikák készítése.  |
| Növénynemesítés: | Az őshonos és vadon termő növényfajták, kisparcellás és alkalmazástechnológiai szintű tesztelésének módszertana.A fajtakísérletek gyakorlati problémáinak bemutatása, a kísérleti munkák szervezése, irányítása az agrárenergetikai kisüzemben. |
| Állategészségtan: | A külterjesen tartott állatok állathigiéniai kérdéseinek elemzése. A járványvédelmi előírások gyakorlata és ellenőrzéseaz agrárenergetikai kisüzemben. |
| Környezetgazdálkodás, környezettechnológia: |  Az agrárenergetikai üzemi fejlesztések, beruházások tervezése, engedélyezetése, kivitelezése a fenntartható vagy javuló táj-, és környezetgazdálkodási mutatók alapján. |
| Műszaki és élelmiszeripari alapismeretek: | A megújuló energiaforrásokat hasznosító, villamos- és hőenergiát előállító,tároló, elosztó, okos villamos energetikai hálózatba integrált, mezőgazdasági, élelmiszeripari stabil berendezéseket, eszközöket vagy alternatív hajtású mobil mezőgazdasági, telepi gépeket használó agrár-, élelmiszeripari energetikai üzem tervezése, beruházása, működtetése, karbantartása.  |
| Élelmiszertechnológia alapjai: | Az alapanyagok, a félkész termékek és késztermékek, termények tárolásának gyakorlata az agrár-, élelmiszeripari energetikai kisüzemben.  |
| Gyepgazdálkodás: | A „Zöldítés”, a külterjes gyepgazdálkodásés az EU 20-20-20 összefüggéseinek tervezése, kivitelezése és hasznosítása az agrárenergetikai kisüzemben. |
| Matematika és informatika: | Azagrár-, élelmiszeripari energetikai kisüzem tevékenységének számszerűsítése, dokumentálása.Aszabadon hozzáférhetőadatbázisok és a szükséges szoftverek használata. |
| Statisztika: | Az agrár-, élelmiszeripari energetikai kisüzem gazdasági statisztikai számításainak végzése, elemzések, gazdálkodási kimutatások készítése, értékelése, és a fejlesztési, beruházási folyamatokba történő beépítése. |